open-index/open-wikipedia-markdown huggingface dataset:
Namnet Tue

**Tue** eller **Thue** er eit gammalt skandinavisk mannsnamn som i nyare tid særleg har vore brukt i Danmark. Namnet har norrønt opphav og tyder «torden».

Tu, Tue og Thue kan også vera eit gardnamn og brukast som slektsnamn. Dette namnet har gjerne opphav i landskapsforma tue eller tuve.

## Etymologi
*Tue* er ei nyare form av *Túvi* og *Tuvi*, dei gammeldanske formene av det norrøne *Tófi*. Dette var ei kjæleform av namn basert på *þórr*, «torden», og eit andreledd på *f-* eller *v-*, som *Þórfastr* eller *Þórvaldr*, Torvald. Det kan også vera ei kortform for Þorbiǫrn, Torbjørn. Tilsvarande kvinnenamn er Tove, Tova og Tuva.

## Bruk
*Tófi* og *Túfi* er kjent frå 23 norrøne runeinnskrifter, så namna var truleg mykje brukte i Norden på den tida.

Forma «Tue» er kjend brukt i Noreg frå 1610 og i Danmark frå 1800-talet. I Norge var namnet mest brukt på 1600-, 1700- og 1800-talet, særleg i Østfold og i Nordfjord i Sogn og Fjordane. I Danmark har namnet vore mest brukt i 1970- og 1980-åra.

«Tue» er i dag sjeldant, og er nesten ikkje i bruk i Noreg. Namnet er mest brukt i Danmark, og i forma «Thue» på Grønland.

I 2021 var det 573 nordmenn som heitte Thue til etternamn.

## Kjende namneberarar
*Tue Bjørn Thomsen (1972&ndash;2006), dansk boksar
*Tue West (fødd 1977), dansk songar
*Tue Lassen (fødd 1985), dansk orienteringsløpar

### Etternamn
* Jonas Thue, namnegjevar til Bryggeriet Tuborg (Thuesborg) på 1600-talet
*Henning Junghans Thue (1815-1851), norsk filolog og litteraturhistorikar
*Axel Thue (1863-1922), norsk matematikar
*Kjell Thue (1919-2012), norsk jurist og radiomann
*Oscar Thue (1928-1994), norsk kunsthistorikar
*Anniken Thue (f. 1944), norsk kunsthistorikar og museumsdirektør
*Trygve Thue (f. 1950), norsk gitarist og musikkprodusent
*Ove Thue (f. 1951), norsk songar og forfattar
*Hans Thue (f. 1955), norsk lokalpolitikar, ordførar i Nannestad 
*Kamilla Thue (f. 1978), norsk lokalpolitikar, ordførar i Eidskog

## Kjelder


**Denne artikkelen bygger på «[[:nb:Tue|Tue]]» frå ,  den 13. juni 2021.*
Tova

**Tova** er eit kvinnenamn og ei svensk (nordskandinavisk) form av den danske forma Tove. Namnet finst på runesteinar, men har sidan ikkje blitt brukt i Sverige før på 1900-talet. I seinare tid har bruke auka kraftig. Det finst òg eit hebraisk kvinnenamn Tova/Tovah (טוֹבָה), som tyder 'god'.

I 2003 var det totalt cirka 1 800 personar i Sverige som hadde  fornamnet Tova, cirka 1 500 hadde det som tiltalenamn. I 2003 fekk 228 nyfødde jenter namnet, og 206 fekk det som tiltalenamn.

Tova har ikkje namnedag i Noreg eller Sverige, men i Sverige var namnet i kalenderen fram til 1993, og hadde namnedag 2. november frå 1986 saman med Tove.

## Kjende namneberarar

* Towa Carson, svensk songar
* Tovah Feldshuh, amerikansk skodespelear
* Tova Magnusson Norling, svensk skodespelar

## Kjelder


**Denne artikkelen bygger på «[[:sv:Tova|Tova]]» frå ,  den 13. juni 2021.*
Sinc-funksjon

**Sinc-funksjon** \operatorname{sinc}(x) er ein kompakt måte å uttrykka 
:
  \operatorname{sinc}(x) = \frac{\sin(x)}{x},

som er ein unormalisert versjon. AV og til er det nyttig å bruka den normaliserte versjonen
:
  \operatorname{sinc}(\pi x) = \frac{\sin(\pi x)}{\pi x}.

Når argumentet er null blir \operatorname{sinc}(0) = \frac{\sin(0)}{0} = \frac{0}{0},
men ved hjelp av L'Hôpitals regel kan det visast at \operatorname{sinc}(0)=1.
Sinc-funksjon er nyttig innan matematikk, fysikk, signalhandsaming, kommunikasjon]], osb.
 
## Referansar
Vasilij Berezutskij

**Vasilij Vladimirovitsj Berezutskij** () er ein russisk tidlegare fotballspelar frå Moskva som i hovudsak var midtstoppar. Han vann UEFA-cupen 2005 med CSKA og spelte EM-semifinale for Russland i 2008.

## Karriere
### Klubbspel
Berezutskij spelte for Torpedo-SIL i 2000-01. Frå 2002 til han la opp i 2018 gjorde han teneste for CSKA Moskva. Med CSKA vann han sjue cupmeisterskap i åra 2002 til 13 og seks seriemeisterskap i perioden 2003-16. Høgdepunktet må likevel ha vore triumfen i UEFA-cupen 2005, då CSKA sigra i finalen med 3-1 over Sporting Lisboa. Med på UEFA-triumfen var mellom andre tvillingbroren Aleksej Berezutskij.

### Landslagsspel
Vasilij Berezutskij spelte 101 landskampar i tida frå juni 2003 til oktober 2016. Størst framgong hadde Berezutskij og Russland då laget tok seg til semifinale mot Spania under EM i fotball 2008, ein kamp som enda med tap 0-3. Han skåra i alt 5 mål for Russland.

## Kjelder

**Denne artikkelen bygger på «[[:de:Wassili Wladimirowitsch Beresuzki|Wassili Wladimirowitsch Beresuzki]]» frå ,  den 13. juni 2021.*
*eu-football
Måg

**Måg** kan visa til:

* ein svigerson, verson eller dottermann; ein mann som har gifta seg med eins eige barn
* ein svoger eller verbror; ein mann som har gifta seg med eins eige sysken
Løysing

**Løysing** (av norrønt * leysingr, leysingi*, av 'å løyse') er eit omgrep nytta i norrøn tid om ein frigjeven træl. 

Som løysing hadde ein rett til å tola mannebot for nokre typar mindre lovbrot i staden for fysisk straff. For eit mindre alvorleg lovbrot var manneboten 3/4 mark eller tilsvarande 80,37 gram sølv på 1100-talet.

## Kjelder

**Denne artikkelen bygger på «[[:nb:Løysing|Løysing]]» frå ,  den 14. juni 2021.*
Venelina Veneva

**Venelina Veneva-Matejeva** () er ein bulgarsk tidlegare høgdehoppar frå Ruse som vann sølvmedaljen i øvinga ved Friidretts-EM 2006. Ho deltok i internasjonale meisterskap over ein periode på 25 år.

## Aktiv
Veneva debuterte ved verdsmeisterskapen 1991, men det var fyrst under Friidretts-EM 1998 ho markerte seg. Ho vart då nummer fem med eit hopp på 1,98 meter. År 2001 vart ho nummer 3 i innandørs-VM i Lisboa og ho kom fjerdeplass ved verdsmeisterskapen i Edmonton, i den siste tevlinga på same høgde som bronsevinnar Kajsa Bergqvist. Eit par månader før Edmonton-VM presterte Veneva livsbeste då ho 2. juni 2001 svinga seg over 2,04 meter under eit stemne i greske Kalamata. Under VM 2003 i Paris enda ho på atter på fjerdeplass.

Ved innandørs-EM 2005 i Madrid vart Nuneva nummer 3. Sommaren 2006 tok ho sølvmedaljen då europameisterskapen vart avvikla i Göteborg. Både ho og belgiske Tia Hellebaut hoppa 2,03 meter, Hellebaut vann gull ved å ta høgda i fyrste forsøk, Nuneva måtte ha to forsøk. Den 18. august 2006 i Zürich tangerte Veneva den personleg rekorden på 2,04 m.

### Doping
Ein dopingkontroll i januar 2007 viste at Veneva hadde altfor mykje testosteron i kroppen. Dermed vart ho stengt ute frå idrett i to år. Ho kom aldri tilbake på internasjonalt toppnivå.

### Medaljar og plasseringar i internasjonale meisterskap
*VM 1991 i Tokyo: Utslått i kvalifiseringa (1,79 m=nr 22)
*VM 1995 i Göteborg: Utslått i kvalifiseringa (1,93 m=nr 13) 
*OL 1996 i Atlanta: Utslått i kvalifiseringa (1,80 m=nr 29)
*EM 1998 i Budapest: Nr 5 – 1,98 m 
*VM 1999 i Sevilla: Utslått i kvalifiseringa (1,89 m=nr 14)
*OL 2000 i Sydney: Nr 9 – 1,93 m
*VM 2001 i Edmonton: Nr 4 – 1,97 m
*VM 2003 i Paris: Nr 4 – 1,98 m
*OL 2004 i Aten: Utslått i kvalifiseringa (1,92 m=nr 15)
*VM 2005 i Helsinki: Nr 10 – 1,85 m
*EM 2006 i Göteborg: Sølvmedalje – 2,03 m, bakom Tia Hellebaut (2,03 m)
*VM 2009 i Berlin: Utslått i kvalifiseringa (1,92 m=nr 15) 
*VM 2011 i Daegu: Utslått i kvalifiseringa (1,89 m=nr 21)
*EM 2012 i Helsinki: Nr 12 – 1,80 m
*OL 2012 i London: Utslått i kvalifiseringa (1,85 m=nr 20)
*EM 2014 i Zürich: Utslått i kvalifiseringa (1,85 m=nr 16)
*VM 2015 i Beijing: Utslått i kvalifiseringa (1,80 m=nr 28)

## Kjelder

**Denne artikkelen bygger på «[[:de:Wenelina Wenewa-Mateewa|Wenelina Wenewa-Mateewa]]» frå ,  den 14. juni 2021.*  

## Bakgrunnsstoff
*
NM i orientering 1996/langdistanse

**Noregsmeisterskapen i orientering 1996** i langdistanse vart avvikla laurdag 22. juni i Harstad i Troms. 

### Menn





### Kvinner





## Kjelder
*Romerike Blad 23. juni 1996
Skagit County

**Skagit County** er eit fylke nordvest i den USA-amerikanske delstaten Washington, på austsida av Puget Sound. Flatevidda til fylket er på 4&nbsp;974 km², knapt ti prosent av denne er dekt av vatn.

I kring 130&nbsp;000 personar bur i fylket, som vart grunnlagt i 1883. Mt. Vernon, største byen i fylket, hyser fylkesadministrasjonen.

I fylgje folketeljinga 2000 var 13,9% av ibuarane av tysk, 11,2% av engelsk, 9,2% av norsk og 8,2% av irsk opphav. 

## Kjelder

**Denne artikkelen bygger på «[[:en:Skagit County, Washington|Skagit County, Washington]]» frå ,  den 14. juni 2021.*
Turn under Sommar-OL 1988

**Turnøvingane under Sommar-OL 1988** i Seoul vart avvikla i tida 18. til 23. september. Øvingane omfatta 14 tevlingar, 8 for menn og 6 for kvinner. 81 menn og 90 kvinner deltok i mangekampane.

## Menn
### Mangekamp




### Bøylehest




### Frittståande




### Hopp




### Ringar




### Skranke




### Svingstang




### Lagkamp




## Kvinner
### Mangekamp




### Bom




### Frittståande




### Hopp




### Skranke




### Lagkamp




## Kjelder

**Denne artikkelen bygger på «[[:en:Gymnastics at the 1988 Summer Olympics|Gymnastics at the 1988 Summer Olympics]]» frå ,  den 15. juni 2021.*
Attila Zsivóczky

**Attila Zsivóczky** () er ein ungarsk tidlegare mangekjempar frå Budapest. Han vann bronsen i tikampen under VM 2005, året etter vann han sølv i same ved EM 2006. Gyula Zsivótzky, olympisk meister i sleggjekasting, var far hans. 

## Aktiv
Attila Zsivóczky varti 1996 junior-verdsmeister i tikamp i Sydney. Fem år seinare kneip han fjerdeplassen under verdsmeisterskapen 2001 i Edmonton. I 2005 vart han med 8&nbsp;480 poeng andremann i Götzis-stemnet, 54 poeng bak Roman Šebrle frå Tsjekkia. Under verdsmeisterskapen i Helsinki same året fekk Zsivóczky bronsemedaljen i tikampen, slått av Bryan Clay frå USA og nemnde Šebrle. Sommaren 2006 sikra Zsivóczky seg, med liten margin, sølvmedaljen då europameisterskapen fann stad i Göteborg, atter vart han klart slått av Roman Šebrle.

Zsivóczky sin personlege rekord i tikamp oppnådde han i juni 2000, med 8&nbsp;554 poeng vart han då femtemann under meistermøtet i Götzis.

### Medaljar og plasseringar i internasjonale meisterskap
*EM 1998 i Budapest: Nr 16 – 7&nbsp;876 poeng
*VM 1999 i Sevilla: Nr 10 – 8&nbsp;019 poeng
*OL 2000 i Sydney: Nr 8 – 8&nbsp;277 poeng
*VM 2001 i Edmonton: Nr 4 – 8&nbsp;371 poeng
*OL 2004 i Aten: Nr 6 – 8&nbsp;287 poeng
*VM 2005 i Helsinki: Bronsemedalje – 8&nbsp;385 poeng
*EM 2006 i Göteborg: Sølvmedalje – 8&nbsp;356 poeng
*VM 2007 i Osaka: Nr 12 – 8&nbsp;017 poeng
*OL 2008 i Beijing: Braut etter ei øving
*EM 2014 i Zürich: Nr 17 – 7&nbsp;646 poeng

## Kjelder

**Denne artikkelen bygger på «[[:de:Attila Zsivóczky|Attila Zsivóczky]]» frå ,  den 15. juni 2021.*
Glenn Hysén

**Glenn Ingvar Hysén** () er ein svensk tidlegare fotballspelar frå Göteborg som spelte 68 landskampar. Han var midtstoppar og ein av Sveriges beste spelarar i 1980-åra, kåra til årets spelar i 1983 og 1988.

### Klubbspel
Hysén spelte på IFK Göteborg frå 1979 til han hausten 1983 fekk kontrakt med PSV Eindhoven. Med det svenske laget vann han UEFA-cupen 1982 og vart svensk seriemeister både i 1982 og 1983. Etter ei lite vellukka tid i PSV, vende Hysén sommaren 1985 tilbake til IFK Göteborg. Her var han med om å ta laget til semifinale i europacupen hausten 1986. Våren 1987 var han med om å vinne UEFA-cupen på ny. Frå sommaren 1987 var han i to sesongar Fiorentina-spelar. Deretter gjorde han teneste i Liverpool FC i knappe tre år. I sin fyrste sesong med klubben vart han engelsk ligameister, som den fyrste frå Sverige. Frå 1992 til 1994 var han aktiv i Göteborg-klubben Gais, eit lag som rykte ned or Allsvenskan.

### Landslagsspel
Hysén var midtstoppar på Sverige sitt landslag i 68 kampar. Han debuterte mot Danmark 14. mai 1981. Særleg imponerte han i ein landskamp mot England på Wembley stadion i London, ein kamp som enda 0-0. Han spelte halvskadd då Sverige rauk ut or Fotball-VM 1990 allereie etter gruppespelet, hans einaste internasjonale landslagturnering. Hysén skåra 9 landslagsmål før han deltok i sin siste landskamp i oktober 1990. 

### Merittar
*Vinnar av UEFA-cupen: 1981 og 1987 med IFK Göteborg
*Svensk seriemeister: 1982, 1983 og 1987 med IFK Göteborg
*Svensk cupmeister: 1982, 1983 og 1987 med IFK Göteborg
*Engelsk ligameister: 1990 med Liverpool FC

## Kjelder

**Denne artikkelen bygger på «[[:sv:Glenn Hysén|Glenn Hysén]]» frå ,  den 15. juni 2021.*  
*eu-football
Snohomish County

**Snohomish County** er eit fylke nordvest i den USA-amerikanske delstaten Washington, aust om Puget Sound. Fylket vart grunnlagt i 1861 og har eit flatemål på 5&nbsp;690 km². Fylkesadministrasjonen held til i byen Everett. 
 
Om lag 830&nbsp;000 personar bur i fylket, som er del av storbyområdet Seattle. I fylgje folketeljinga 2000 var 16,2 % av ibuarane i Snohomish av tysk, 10 % av engelsk, 8,8 % av irsk og 8,4 % av norsk opphav. 

Fylket har namne etter urfolket snonhomish.

## Kjelder

**Denne artikkelen bygger på «[[:en:Snohomish County, Washington|Snohomish County, Washington]]» frå ,  den 15. juni 2021.*  

## Bakgrunnsstoff
*
Pierce County i Washington

**Pierce County** er eit fylke vest i den USA-amerikanske delstaten Washington. Fylket vart grunnlagt i 1852 og dekker ei flatevidd på 4&nbsp;680 km². Byen Tacoma hyser fylkesetet.

Kringom 900&nbsp;000 personar bur i Pierce County. Folketeljinga 2000 fann at 16,1 % av ibuarane var av tysk, 8,6 % av irsk, 8,2 % av engelsk, 6,3 % av amerikansk og 6,2 % av norsk opphav.

Mount Rainier, høgste fjellet i kontinentale USA, ligg søraust i Pierce County.

## Kjelder

**Denne artikkelen bygger på «[[:en:Pierce County, Washington|Pierce County, Washington]]» frå ,  den 15. juni 2021.*  

## Bakgrunnsstoff
*
Diadem

**Diadem** er utsmykka hovudplagg som har form som ringar eller kransar som blir sett på hovudet. Diadem har tidlegare vore brukte  av visse embetspersoner. No for tida vert brukt dei mest av kvinner ved spesielle høve, og har ofte form som ein halvsirkel som er open bak på hovudet. Ei krone kan sjåast som ei vidareutvikling av eit diadem.

Ordet «diadem» kjem frå gresk *diádēma* (διάδημα), 'panneband' eller 'kongekrone'. Dette er avleidd frå *diadéō* (διαδέω), 'eg bind rundt' eller 'eg festar'. Omgrepet viste opphavleg til broderte kvite silkeband som enda i ein knute og to endar med duskar som ein ofte draperte over skuldrene som kongar hadda om hovudet for å markera autoriteten hans. Slike band blei også brukte til å krona atletar som vann viktige idrettstilstellingar i antikken. Seinare blei det brukt om eit band eller ei krone av metall. Nokre av dei eldste døma på denne typen krone finn ein i Det gamle Egypt, både den enkle tøytypen og den seinare metalltypen, og i egeisk kultur.
Statuen av «Prestekongen» frå Induskulturen (ca. 3300–ca. 1300 f.Kr.) har eit band om hovudet som kanskje er eit diadem 

Ein kunne også bruka ordet «diadem» om alle typar kongelege eller keisarlege statussymbol. Hovudregalia til romerske keisarar blei frå Diokletian si tid av omtalte som diadem i samtidige kjelder. Det var dette vørdnadsteiknet generale for Foederati, Odoacer, førte tilbake til Zeno (keisaren av Austromarriket) etter at han hadde kasta tronkrevjaren Romulus Augustus frå Roma i 476.

Eit diadem kan også vera eit halvkroneforma smykke pynta med edelsteinar og brukt over panna, typisk av kvinner. I denne forma kan det vera det same som ein tiara. 

## Galleri

Crown_of_Sit-Hathor_Yunet_(Senusret_II's_daughter).jpg|Diademet eller krona til prinsesse Sithathoriunet (Sit-Hathor Yunet) frå grava hennar. Frå Det 12. dynastiet i Egypt, 1800-talet f.Kr.
17th_Dynasty_Crown_(Nubkheperre_Intef).jpg|Diadem-krone frå det 17. dynastiet i Egypt (Rijksmuseum van Oudheden)
Wig_with_diadem.jpg|Parykk med diadem frå det 19. dynastiet i Egypt (British Museum)
MycenaeDiadems.jpg|Elliptisk diadem frå Mykene frå 1500-talet f.Kr.
Greek - Greek Diadem - Walters 571541.jpg|Hellenistisk diadem med ein Herakles-knute frå ca. 200-300-talet f.Kr. Walters Art Museum.
MET DT9229.jpg|Gulldiadem frå India på 800- eller 900-talet
Diadem.jpg|Kroningsdiademet til Joséphine de Beauharnais



## Kjelder

**Denne artikkelen bygger på «[[:nb:Diadem|Diadem]]» frå ,  den 15. juni 2021.* 
*** oppgav desse kjeldene:* 
*** R. Broby-Johansen: *Kunstordbok*  Tiden forlag 1966
 

**Denne artikkelen bygger på «[[:en:Diadem|Diadem]]» frå ,  den 15. juni 2021.*
Lommetørkle

**Lommetørkle** er eit lite stykke av tøy eller papir som ein kan bera i lomma for å  snyta eller tørke seg, i staden for å bruka kleda sine eller liknande. Det kan også vera ein dekorativ del av klesdrakten.

## Historikk og variantar

Lommetørkle er kjente frå det første hundreåret f.Kr. Då blei dei brukte til å tørka bort sveitte. Frå ca. år 300 e.Kr. er dei òg omtalte som ein reiskap til å reinsa nasen med. Lommetørkle blei opphavleg borne i handa, over armen eller liknande. Først då enkelte draktplagg fekk lommer på slutten av 1600-talet, kunne dei plasserast der. Ulike tørkletypar var tidlegare fint luksustilbehøyr til klesdraktene, og lommetørklea som blei borne synlege, fekk ofte ein reint dekorativ funksjon. Utsjånaden og bruksmåtane har veksla fram mot vår tid.

Lommetørkle kan òg brukast som pynt til dressjakker. Dei blir då gjerne bretta slik at ein flik stikk over kanten, medan resten er stappa i brystlommen. Nokre skjortefabrikanter leverer pyntelommetørkle i same stoff og mønster som skjorta.

## Sjå òg

* Serviett
* Tørkepapir
* Halstørkle

## Kjelder


**Denne artikkelen bygger på «[[:nb:Lommetørkle|Lommetørkle]]» frå ,  den 15. juni 2021.*  
 
## Bakgrunnsstoff
Sigling under Sommar-OL 1968

**Sigletevlingane under Sommar-OL 1968** vart avvikla utanfor Acapulco i tida 14. til 21. oktober. 251 deltakarar i 123 båtar frå 41 land tevla i fem ulike båtklassar.

### Finnjolle





### Flying Dutchman





### Star





### Drake





### 5,5 meter





## Kjelder

**Denne artikkelen bygger på «[[:en:Sailing at the 1968 Summer Olympics|Sailing at the 1968 Summer Olympics]]» frå ,  den 14. juni 2021.*
Sigling under Sommar-OL 1988

**Sigletevlingane under Sommar-OL 1988** vart avvikla utanfor Busan i tida 20. til 27. september. 375 deltakarar i 214 båtar frå 60 land tevla i åtte ulike båtklassar.

## Opne tevlingar
### Flying Dutchman





### Tornado





### Star





### Soling





## Menn
### Divisjon II





### Finnjolle





### 470





## Kvinner
### 470





## Kjelder

**Denne artikkelen bygger på «[[:en:Sailing at the 1988 Summer Olympics|Sailing at the 1988 Summer Olympics]]» frå ,  den 16. juni 2021.*
Halvdan Aarsrud

**Halvdan Hermannsson Aarsrud** () var ein norsk gardbrukar og politikar frå Våler i Hedmark. Han var stortingsmann for Arbeidarpartiet i tida 1916 til 1921.

Aarsrud utdanna seg i skogbruk ved Jønsberg landbruksskole i Stange. Han arbeidde på farsgarden på Våler fram til han tok over denne i 1907, seinare tok han over eit anna gardsbruk i bygda. I 1918 fekk han i tillegg lensmannsstillinga i Våler.

Aarsud var medlem i heradsstyret i fleire periodar, ordførar i Våler 1913 til 1918. Han var elles formann i skulestyret ei tid, forlikskommissær og leiar av Hedmark fylkes vegkomite. Stortingsperioden 1916–18 var han opphavleg 1. varamann til Stortinget frå einmannskrinsen Solør. Etter at representanten Ivar Hvamstad vart sjuk og døydde allereie i mai 1916, tok Aarsrud over ombodet og møtte fast resten av valbolken. Ved stortingsvalet 1918 vart han vald til å representere Solør på Stortinget 1919–21. På Tinget var han 1916-18 medlem i Næringskomiteen, 1919-21 i Skog- og vassdragskomiteen.

## Kjelder

*Stortingsbiografi
Lilli Schwarzkopf

**Lilli Schwarzkopf** () er ein tysk tidlegare mangekjempar, fødd i Novopokrovka i Kirgisistan i dåverande Sovjetunionen. Ho vann sølvmedaljen i sjukampen under OL 2012 og bronsemedaljen i EM 2006.

## Aktiv
Schwarzkopf flytta med familien til Tyskland i 1990. Ho nådde internasjonalt toppnivå i mangekamp i 2006-sesongen. Ved europameisterskapen i Göteborg fekk ho bronsen i sjukampen, slått med over 300 poeng av den suverene vinnaren, svenske Carolina Klüft, men fattige 3 poeng bakom sølvmedaljøren frå Nederland. Året etter vart Schwarzkopf nummer fem i sjukampen ved VM 2007, sidan ho kom ho på åttandeplass i Sommar-OL 2008.

I 2011 enda Schwarzkopf på sjetteplass i Daegu-VM. Under dei olympiske sommarleikane 2012 i London presterte ho sitt livs beste sjukamp. Med 6&nbsp,649 poeng sikra ho seg sølvmedaljen, om enn over 300 poeng bakom den olympiske meisteren, Jessica Ennis frå Storbritannia. Sidan vart Schwarzkopf nummer 5 i EM 2014. Ho la opp i 2016.

### Medaljar og plasseringar i internasjonale meisterskap
*VM 2005 i Helsinki: Nr 13 – 5&nbsp;993 poeng
*EM 2006 i Göteborg: Bronsemedalje – 6&nbsp;420 poeng
*VM 2007 i Osaka: Nr 5 – 6&nbsp;439 poeng
*OL 2008 i Beijing: Nr 8 – 6&nbsp;379 poeng
*VM 2009 i Berlin: Braut etter tre øvingar
*VM 2011 i Daegu: Nr 6 – 6&nbsp;321 poeng
*OL 2012 i London: Sølvmedalje – 6&nbsp;649 poeng, bakom Jessica Ennis (&nbsp;6955 p)
*VM 2014 i Zürich: Nr 5 – 6&nbsp;332 poeng

## Kjelder

**Denne artikkelen bygger på «[[:en:Lilli Schwarzkopf|Lilli Schwarzkopf]]» frå ,  den 16. juni 2021.*  
 
*World Athletics
Signalnivå

**Signalnivå** er eit omgrep nytta i samband med elektronikk og analog signalhandsaming, som syner at det handlar om signal som overfører informasjon, men ikkje stor effekt. Som oftast er det spenningar som ikkje overstig nokre få V, men det kan òg vera straumsignal på nokre få milliamper.
Skrivebord

**Skrivebord** er eit bord som vert nytta for kontorarbeid, som å lesa og skriva. Nokre skrivebord er utstyrt med skuffer og/eller hyller, der ein kan oppbevara bøker og dokument.  

## Sjå òg
*Skrivepult 
*Skatthald
*Chiffonière
*Sjattollet
*Skrivebordsmiljø

## Referansar
Ivan Hesjko

**Ivan Hesjko** () er ein ukrainsk tidlegare mellomdistanseløpar frå Tsjernivtsi som spesialiserte seg i 1500 meter. Han vann bronsen på distansen under verdsmeisterskapen 2003 og sølvmedaljen ved europameisterskapen 2006.

## Aktiv
Hesjko sprang seg inn i verdseliten på 1500 m sommaren 2002. Etter å ha sett landsrekord med 3.32,0 i juni månad, tok han i august bronsemedaljen på distansen under VM i friidrett 2003 i Paris, klart slått av vinnaren Hicham El Guerrouj og Mehdi Baala. Ved innandørs-VM 2004 i Budapest vart han andremann etter eit løp i lusefart. Under Sommar-OL 2004 vart han femtemann på 1500 m og utslått i semifinalane på 800 meter. Berre vel ei veke etter leikane i Aten, den 3. september i Brussel, sette han ukrainsk rekord med tida 3.30,33 i eit GL-stemne.

I 2005 vann Hesjko spesialdistansen både i innandørs-EM i Madrid, under universiaden i Izmir og til sist under den såkalla verdsfinalen. Inn i mellom vart han fjerdemann i VM-finalen i Helsinki, utan heilt å kunne truge dei tre medaljevinnarane. Vårvinteren 2006 sigra han på 1500 m ved innandørs-VM i Moskva. I august 2006 kneip Hesjko sølvmedaljen på 1500-meteren då friidretts-EM vart avvikla i Göteborg.

### Medaljar og plasseringar i internasjonale meisterskap
*OL 2000 i Sydney: Utslått i kvalifiseringa på 1500 m (3.41,8=nr 31)
*EM 2002 i München: Utslått i kvalifiseringa på 1500 m (3.47,7=nr 16)
*VM 2003 i Paris: Bronsemedalje på 1500 m – 3.33,1
*OL 2004 i Aten: Nr 5 på 1500 m – 3.35,8. Utslått i semifinalane på 800 m (1.46,6=nr 15)
*VM 2005 i Helsinki: Nr 4 på 1500 m – 3.38,7
*EM 2006 i Göteborg: Sølvmedalje på 1500 m – 3.39,5, bakom Mehdi Baala (3.39,0)
*VM 2007 i Osaka: Utslått i kvalifiseringa på 1500 m (3.42,0=nr 25)

## Kjelder

**Denne artikkelen bygger på «[[:en:Ivan Heshko|Ivan Heshko]]» frå ,  den 17. juni 2021.*  
*World Athletics
Rubén Baraja

**Rubén Baraja Vegas** () er ein spansk tidlegare  fotballspelar og -trenar frå Valladolid. Han var ein offensiv midtbanespelar på eit suksessrikt Valencia-lag. 

### Klubbspel
Baraja spelte på heimlege Real Valladolid fram til 1996. Sidan var han på løningslista til Atlético Madrid fram til sommaren 2000, då laget rykte ned frå La Liga. Mot 10 millionar euro vart han overført til Valencia CF. Det neste tiåret var Baraja ein sentral spelar då klubben hausta store triumfar. Laget gjekk til topps i La Liga 2002, og på ny 2004. Våren 2004 vann Valencia og Baraja UEFA-cupfinalen med 2–0 over Olympique Marseille. I 2008 sigra laget i den nasjonale cupturneringa.

### Landslagsspel
Baraja var spansk landslagsspelar i fem år, 2000-05. Han deltok i Fotball-VM 2002 og EM 2004. I alt deltok han i 43 landskampar og skåra 7 mål.

## Kjelder

**Denne artikkelen bygger på «[[:en:Rubén Baraja|Rubén Baraja]]» frå ,  den 16. juni 2021.*  
 
*eu-football
Tatjana Petrova

**Tatjana Valerjevna Petrova** () er ein russisk tidlegare langdistanse- og hinderløpar. Ho vann sølvmedaljen i 3&nbsp;000 meter hinder i så vel EM 2006 som i VM 2007. I 2012 tok ho bronsen i maraton under London-OL.

## Aktiv
Petrova sprang inn til andreplass i 3&nbsp;000 meter hinder då europameisterskapen 2006 vart avvikla i Göteborg, slått med to sekund på sisterunda av Alesja Turava frå Kviterussland. Året etter presterte ho livsbeste i øvinga ved verdsmeisterskapen i Osaka, tida 9.09,1 heldt til ein ny sølvmedalje. Etter ein fjerdeplass på hinderløpet under dei olympiske sommarleikane 2008, satsa ho i staden på maratoløping.

I  2009 vann ho Los Angeles maraton på tida 2.25.59. To år etter forbetra ho den personleg rekorden til 2.25.01 då ho vart nummer fem i Berlin maraton. Under Sommar-OL 2012 i London gjorde ho livsbeste i maraton, tida 2.2.29 sikra henne bronsemedaljen.

### Medaljar og plasseringar i internasjonale meisterskap
*EM 2006 i Göteborg: Sølvmedalje – 9.28,0, bakom Alesja Turava (9.26,0)
*VM 2007 i Osaka: Sølvmedalje – 9.09,1, bakom Jekaterina Volkova (9.06,5)
*OL 2008 i Beijing: Nr 4 – 9.12,3
*OL 2012 i London: Bronsemedalje i maraton – 2.23.29

## Kjelder

**Denne artikkelen bygger på «[[:en:Tatyana Petrova Arkhipova|Tatyana Petrova Arkhipova]]» frå ,  den 17. juni 2021.*
Daniela Jordanova

**Daniela Jordanova** () er ein bulgarsk tidlegare friidrettsutøvar som tok bronsemedaljen på 1500 meter i så vel europameisterskapen 2006 som verdsmeisterskapen 2007. 

### Aktiv
Etter ein tiandeplass og bulgarsk rekord på 5000 meter under Sommar-OL 2000, tevla Jordanova mest på 1500 meter. På den distansen vart ho nummer fem ved EM 2002 og sju ved VM 2003. Under dei olympiske sommarleikane 2004 i Aten sprang ho i mål til femteplass på tid 3.59,10, livsbeste på 1500 m og landsrekord. I Friidretts-EM 2006 i Göteborg sikra ho seg bronsemedaljen gjennom eit toppløp. Året etter kom ho i mål som nummer fire på 1500 m ved VM i Osaka. Eit par månader etter meisterskapen vart prestasjonen omgjort til bronse, ettersom toaren Jelena Soboleva vart diskvalifisert for bruk av bloddoping i eit tidlegare løp.

### Doping
I juni 2008 testa Jordanova positivt på testosteron og deretter utstengt i to år frå alle tevlingar. Ho kom ikkje tilbake på bana.

### Medaljar og plasseringar i internasjonale meisterskap
*OL 2000 i Sydney: Nr 10 på 5000 m – 14.56,9
*VM 2001 i Edmonton: Utslått på 1500 m (=nr 22)
*EM 2002 i München: Nr 5 på 1500 m – 4.03,0
*VM 2003 i Paris: Nr 7 på 1500 m – 4.02,34
*OL 2004 i Aten: Nr 5 på 1500 m – 3.59,1
*VM 2005 i Helsinki: Utslått på 1500 m (4.11,6=nr 14)
*EM 2006 i Göteborg: Bronsemedalje på 1500 m – 3.59,3
*VM 2007 i Osaka: Bronsemedalje på 1500 m – 4.00,8

## Kjelder

**Denne artikkelen bygger på «[[:de:Daniela Jordanowa|Daniela Jordanowa]]» frå ,  den 18. juni 2021.*  
 

## Bakgrunnsstoff
*
Min Shan

**Min Shan** eller **Minfjella** () er ei fjellkjede i sentrale Kina. Ho går i grove trekk frå nord til sør gjennom det nordlege Sichuan (dvs. den austlege delen prefekturet Ngawa), dei nærliggande områda ved Mianyang og den sørlegaste delen av Gansu. Den største toppen er Xuebaodingfjellet ('Snøskattetopp'), som er 5588 m høgt, den nest høgaste er Vesle Xuebaoding på 5443 m.

## Geografi

Minfjellkjeda er ei sørleg forlenging av Kunlunfjella, som skil dalstrøka langs to av elvene i Sichuan: Minjiang  (mot vest) og Jialing (mot aust). Begge elvene renn mot sør, og dei er bielver til Yangtze.

Min Shan er òg ein del av eit større fjellområde:

* Amne Machin: Kjeda, som ligg langt mot vest, var kjend i fortida som Jishifjellet (積石山, 积石山, Jīshíshān), ein del av Kunlunfjella.
* Xiqingfjella (西倾山): Den nordlege kjeda.
* Qionglaifjella: Den midterste delen av kjeda vest for Minelva.
* Motianfjella: Den austlegaste utløparen, som heng saman med Daba Shan.

## Historie
Ifølge historieverket *[[Shiji]]* trengde Xia-dynastiet over denne fjellkjeda så tidleg som 2000 f.Kr.

Lazikoupasset, ein stad med strategisk tyding under den lange marsjen, går gjennom Minfjella og bind saman det nordvestlege Sichuan med det sørlege Gansu.

## Natur
Det karakteristiske økosystemet i Minfjella og Qionglai Shan (som ligg lenger mot vest, skilt frå Minfjella av Minelvedalen) blir definert av World Wildlife Funn som *Qionglai-Minshan conifer forests*.

Viktige naturvernstader og turistmål i Minfjella er Jiuzhaigou-dalen, eit naturreservat i Jiuzhaigou fylke og Huanglong i Songpan fylke. Desse er begge oppførte på UNESCO si verdsarvsliste.

## Kjelder

**Denne artikkelen bygger på «[[:nb:Min Shan|Min Shan]]» frå ,  den 18. juni 2021.*
NM i orientering 1996

**Noregsmeisterskapen i orientering 1996** vart avvikla dagane frå 12. til 15. september i Råde i Østfold, med Fredrikstad Skiklubb som arrangør. Menn og kvinner tevla i normal og kort løype, og i stafett.

## Menn
### Normal løype – 14,2 km





### Kort løype





### Stafett





## Kvinner
### Normal løype – 8 km





### Kort løype





### Stafett





## Kjelder
*Tønsbergs Blad 16. september 1996
Velkomst

**Velkome** eller **velkomst** er ei helsing og/eller handling ein bruker for å møta nokon som kjem til ein stad for fyrste gong eller etter ei tids fråvære.

Ein bruker ofte ordet «velkomen» eller «velkommen» (frå norrønt *velkominn*) som helsingsord for å ønska nokon velkommen. Ved ein høgtideleg velkomst kan ein også halda tale og liknande.

Det finst mange ulike rituale til å ønska nokon velkomen. Ein kan til dømes handhelsa, gjerne på ei velkomstrekke, tilby mat, drikke eller ei symbolsk gåve, som brød og salt, eller utføra visse fastlagde handlingar, som i maoriseremonien *[[pōwhiri]]*.

I samband med velkomstar kan ein pynta med til dømes blomar, ballongar, tekst eller portalar. Ein kan også setja opp meir permanente strukturar, som skilt, byggverk eller minnesmerke. Triumfbogen Gateway of India i Mumbai blei til dømes reist til minne om velkomsten av kongekeisaren Georg V og dronning Mary til Britisk India i 1911. Ein dansk *[[genforeningssten]]* i Kolding kommune er sett opp på staden der folk frå Nord-Slesvig (Sønderjylland) ønska danskekongen Kristian X velkomen etter at området blei del av Danmark att i 1920.

Velkomstskilt er vanlege ved ulike grenser, som kan ønska velkomen i tillegg til å fortelja kva område ein er på veg inn i. Desse kan vera vegskilt og kan gje vitjande litt informasjon om området. Einskilde bygningar eller anlegg kan også ha velkomstskilt. Dørmatter kan fungera som slike skilt ved å ha ei velkomstmelding på seg.

Velkomstsenter er bygningar laga for vitjande, som til dømes kan tilby informasjon om området, servicefasilitetar og servering.

## Galleri

Oslo. F.Nansen og hans mannskap mottas på Honörbryggen - NB MS G4 0961.jpg|Fridtjof Nansen sin Fram-ekspedisjon blir ønska velkomen tilbake ved Honörbryggen i Pipervika i 1896.

Velkomst konge.jpg|Kong Harald blir ønska velkommen av ei velkomstrekkje ved Kyrkjemøtet.

Velkomst ved åbningen af den nye moske (42033479471).jpg|Velkomstportal og gruppe ved opnina av den nye moskeen Ayasofya Moské i Roskilde i 2018. 
Joy Mogensen (S, Borgmester) ankommer til åbningsceremonien (27163264947).jpg|Ordføraren i Roskilde blir ønska velkomen til opninga av den nye moskeen.

Asmund Kristoffersen far brod og salt som velkomst pa et bornecenter i det sydlige Hviderusland.jpg|Asmund Kristoffersen blir ønska velkomen med brød og salt i Kviterussland.

2019-11-13 Lisualdo Gaspar 4.jpg|Pōwhiri-seremonien for den nye ambassadøren frå Timor-Leste til New Zealand.

2015-05-14 07 16 15 Welcome to Virginia sign on southbound Interstate 495 (Capital Beltway) in McLean, Virginia.jpg|Velkomstskilt ved delstatsgrensa til Virginia.
Welcoming Home Soldiers from Afghanistan MOD 45156424.jpg|Ballong med Welcome back på.

Stedet hvor Christian x red over den gamle grænse.jpg|Minnestein for staden der innbyggjarar frå Nord-Slesvig ønska danskekongen velkomen ved gjenforeininga i 1920.

Gateway of India Mumbai By Aamir.jpg|Gateway of India i Mumbai, bygd på staden der kong Georg og dronning Mary blei ønska velkomen i 1911.


## Kjelder
Bodil Niska

**Bodil Aileen Niska** (datoar) er ein norsk jazzmusikar (saksofon), kjend for godtseljande utgjevingar av standardlåtar innan jazz og for å driva jazzklubbar og -kafear.

Niska blei fødd i Vadsø og voks opp i Hammerfest. Ho lærte musikk av faren, trekkspelaren Aksel Niska, og studerte saksofon hjå Kjell Bartholdsen. Niska dreiv jazzklubben «Montenegro» frå 1979 til 1989.  Ho var òg sterkt involvert i Varangerfestivalen.

Etter å ha flytta sørover i 1990 deltok ho sidan 1992 i trioen «Girl Talk», der ho med vokalisten Siri Gellein (seinare erstatta av bassisten Tina Asmundsen) og pianisten Elizabeth Walker gav ut *Talkin' Jazz* i 1996 som selde godt.  

I Bodil Niska Kvartett spelte Per Husby piano, Stig Hvalryg bass og Roger Johansen trommer, og spelte ved Oslo Jazzfestival og Nordlændingernes Forening kulturaftan i 2005.  I 2017 spelte kvartetten hennar i Ålesund med Hvalryg på bass, Dag Arnesen på piano og Marcus Lewin på trommer.

Ho har òg samarbeidd med Pete Brown trio, Scott Hamilton og Harry Allen.

Etter nokre år som plateseljar ved Akers MIC skipa ho kring 1997 jazzbutikken og -kafeen «Bare Jazz» i Oslo, og dessutan plateselskap av same namn. Kafeen blei nedlagd i 2020 under koronapandemien. Ho vann Oslo Jazzfestival sin Ella-pris i 2009.

Under Sildajazz i Haugesund har ho i mange år drive musikksjappa «Bodils Bodega», som ho i 2005 mottok Sildajazzprisen for. 

## Prisar og utmerkingar
*2005: Sildajazz ved Sildajazzfestivalen Haugesund
*2009: Nordprofil-prisen
*2009: Ella-prisen ved Oslo Jazzfestival

## Diskografi

* *First Song* (Hot Club Records, 2000).  Med  Egil Kapstad, Bjørn Alterhaug og Pelle Hultén.  Bidrag fra Aksel Niska.
* *Blue* (Bare Jazz Records, 2004).  Med Kapstad, Alterhaug, Hulten, Paul Wagnberg
* *Night Time* (Bare Jazz Records, 2008).  Med blant annet Claes Crona Trio og Staffan William-Olsson.

## Kjelder


**Denne artikkelen bygger på «[[:nb:Bodil Niska|Bodil Niska]]» frå ,  den 17. juni 2021.*
H.E. Møller

**Hans Eleonardus Møller**, kjend som **H.E. Møller**, () var ein norsk jurist og Høgre-politikar frå Porsgrunn.

H.E. Møller tok juridisk embetseksamen i 1886 og var nokre år sakførarfullmektig i Skien. I 1889 opna han kontor i Porsgrunn og arbeidde som overrettssakførar livet ut. Frå 1899 til 1932 var han også aktor i Bamble sorenskriveri og frå 1921 til -32 forsvarar i Gjerpen sorenskriveri. Ved fleire høve var han konstituert som magistrat og politimeister i Porsgrunn og som sorenskrivar i Gjerpen.

Møller hadde ei rekke kommunale verv i Porsgrunn, mellom anna var han medlem i bystyret frå 1898 til 1931, viseordførar 1914–16. Han hadde styreverv i fleire bankar og industriverksemder. Stortingsperioden 1916–18 var han stortingsmann frå einmannskrinsen Porsgrunn, vald for Høgre. På Stortinget var han medlem i Justiskomiteen. Perioden 1923–25 var han statsrevisor.

## Kjelder
*Stortingsbiografi
Minjiang

**Minjiang** (kinesisk skrift 岷江, pinyin *Mín Jiāng*) er ei 735 km lang elv i provinsen Sichuan i Kina. Den største bielva hennar er den endå lengre Dadu He.

Min er den vassrikaste bielva til Chang Jiang, og renn ut i den øvre delen til denne ved Yibin (宜宾). Dujiangyan kunstvatningssystem (都江堰) ligg ved elva. Nær Dujiangyan er Min oppdemma i Zipingpureservoaret.

## Kjelder

**Denne artikkelen bygger på «[[:da:Minjiang|Minjiang]]» frå ,  den 18. juni 2021.*
Blekkhus

**Blekkhus** er ein liten behaldar til å ha blekk i som ein kan dyppa ein fjør- eller fyllepenn oppi. Behaldaren har lok, slik at innhaldet skal halda seg flytande lengst mogleg. Blekkhus kan vera forseggjorte krukker av glas eller keramikk. Ei blekkflaske med brei opning kan òg fungera som blekkhus.

Tidlege blekkhus kunne vera av horn, og kunne stikkast ned i eigne hol i dei skrånande skriveborda som ofte blei nytta av skrivarar i mellomalderen. Sidan 1800-talet har dei fleste blekkhus blitt laga av glas med skrulok av metall eller plast.


Blekkhus, Norsk Folkemuseum, NF.1895-0741.jpg|Handdekorert blekkhus frå Norsk Folkemuseum.
Inkwell Iran MET 41-120ab.jpg|Blekkhus frå Iran på 1500-talet.
Bläckhorn - Skoklosters slott - 95164.tif|Blekkhus frå fyrste halvdelen av 1600-talet.
Schreibtischset.jpg|Skrivbordsett med to blekkhus
Mont-blanc-tintenfass.jpg|Moderne blekkhus av glas.


## Kjelder

**Denne artikkelen bygger på «[[:nb:Blekkhus|Blekkhus]]» frå ,  den 18. juni 2021.*  

**Denne artikkelen bygger på «[[:sv:Bläckhorn|Bläckhorn]]» frå ,  den 18. juni 2021.*
King County i Washington

**King County** er eit fylke vest i den USA-amerikanske delstaten Washington. Fylket vart grunnlagt i 1852 og dekker ei flatevidd på 5&nbsp;980 km². Fylket vert styrt frå storbyen Seattle.

Eit overslag over folkemengda i 2020 rekna med om lag 2,27 millionar ibuarar i King County. Folketeljinga 2010 fann at 17,1 % av ibuarane var av tysk, 11,6 % av engelsk, 11,1 % av irsk og 5,5 % av norsk opphav.

King County er eitt av tre fylke i delstaten Washington som dannar storbyområdet Seattle–Tacoma–Bellevue. Snohomish County nordom og Pierce County sørom, er dei to andre fylka. Om lag 2/3 av ibuarane i King County bur i forstadane til Seattle.

## Kjelder

**Denne artikkelen bygger på «[[:en:King County, Washington|King County, Washington]]» frå ,  den 18. juni 2021.*  

## Bakgrunnsstoff
*
Peder Tollefsen

**Peder Tobias Tollefsen** () var ein norsk forretningsmann og politikar frå Porsgrunn. Han var stortingsmann 1919-21 for partiet Høgre.

Tollefsen var son til ein styrmann, mor  hans dreiv handel etter ho vart enke. Sjølv var han midt på 1880-talet handelsbetjent i tre år i Halden, sidan i elleve år i heimbyen. I 1895 etablerte han eiga manufakturforretning i Porsgrunn, dreiv denne i lang tid.

Tingperioden 1916-18 var Tollefsen varamann til Stortinget frå einmannskrinsen Porsgrunn, møtte ved to høve. Den neste valperioden, 1919–21, representerte han same valkrinsen, han var då medlem i Justiskomiteen.

Frå 1917 til 1931 var Tollefsen medlem i Porsgrunn bystyre, dessutan hadde han mange andre kommunale verv. Elles var han styreleiar 1929-33 i Porsgrunds Sparebank, leiar av handelsforeininga i byen og med i styringa av Porsgrunds Handelsbank.

## Kjelder
*Stortingsbiografi
Tolstaja

**Tolstaja** (også skrive Tolstaya) er ei kvinneleg utgåve av etternamet Tolstoj. Det kan syna til

*Sofia Tolstaja (fødd Behrs, 1844–1919), russisk grevinne og dagbokskrivar, gift med Lev Tolstoj 
*Tatjana Sukhotina-Tolstaja (1864–1950), russisk målar og skribent, dotter av Lev Tolstoj
*Aleksandra (Sasja) Lvovna Tolstaja, Alexandra Tolstaya eller Tolstoy (1884–1979), dotter av og sekretær for Lev Tolstoj
*Natalija Tolstaja (1943-2010), russisk forfattar og omsetjar
*Tatjana Tolstaja (f. 1951), russisk forfattar
NM i orientering 1997

**Noregsmeisterskapen i orientering 1997** vart avvikla med normalprogram 26. juli i Søgne i Vest-Agder, og kort løype og stafett 20. og 21. september på Ådalsbruk og Tangen i Hedmark.

## Menn
### Normal løype – 13 km





### Kort løype – 4,4, km/16 postar





### Stafett – 36 km





## Kvinner
### Normal løype – 8 km





### Kort løype





### Stafett – 26,8 km





## Kjelder
**Sportsboken 97-98*. Chr. Schibsteds Forlag. 1997.
Hroar Olsen

**Hroar Olsen** () var ein norsk embetsmann frå Trondheim, stortingsmann 1919-21 for partiet Høgre.

Far til Olsen var kaptein i den norske marinen. Sjølv utdanna han seg til jurist ved universitetet i Kristiania. I 1883 fekk han stilling i Indredepartementet, frå  1890 var han ekspedisjonssekretær i same departementet. År 1898 tok han over som amtmann i Søndre Bergenhus. Dette embetet styrte han til 1918, siste elleve åra var han også stiftamtmann. Sidan sat han i posisjonen som fylkesmann i Akershus frå 1919 og i Oslo og Akershus frå 1924 til 1929.

Olsen representerte einmannskrinsen Kalfaret og partiet Høgre på Stortinget 1919–21. På Tinget var han formann i Jarnbanekomiteen.

## Kjelder
*Stortingsbiografi
Kristian Tonning Riise

**Kristian Tonning Riise** () er ein norsk idéhistorikar og politikar frå Ilseng i Stange kommune. Han var stortingsrepresentant 2017–2021 frå Hedmark, vald for partiet Høgre.

## Bakgrunn
Riise utdanna seg i idéhistorie ved Universitetet i Oslo i tida 2009–2012. Etter eit par år som prosjektarbeidar i tankesmia Civita, vart han i 21. juni 2014 vald til leiar av Unge Høgre, attvald i 2016. Hausten 2017 fekk han fast sete på Stortinget for Høgre. På Stortinget fekk han plass i Arbeids- og sosialkomiteen. 

Den 9. januar 2018 trekte Riise seg frå formannsvervet i Unge Høgre, etter skuldingar om seksuell tråsøkne mot andre ungdomspolitikarar. Frå å ha vore ein profilert Høgre-politikar, vart han nær usynleg for media resten av tida som stortingsrepresentant.

## Kjelder

**Denne artikkelen bygger på «[[:nb:Kristian Tonning Riise|Kristian Tonning Riise]]» frå ,  den 19. juni 2021.*  

## Bakgrunnsstoff

*
*
Clackamas County

**Clackamas County** er eit fylke nordvest i den USA-amerikanske delstaten Oregon. Fylket, som vart grunnlagt i 1843, dekker 4&nbsp;880 km². Talet på ibuarar har passert 400&nbsp;000. Fylkessetet ligg i byen Oregon City.

Fylket har namn etter ei lita urfolksgruppe kalla clackamas.

## Kjelder

**Denne artikkelen bygger på «[[:en:Clackamas County, Oregon|Clackamas County, Oregon]]» frå ,  den 19. juni 2021.*  

## Bakgrunnsstoff

*
NM i orientering 1997/langdistanse

**Noregsmeisterskapen i orientering 1997** i langdistanse vart avvikla laurdag 24. mai i Tistedalen i Østfold. 

### Menn





### Kvinner





## Kjelder
**Sportsboken 97-98*. Chr. Schibsteds Forlag. 1997.
Brekken Idrettslag

**Brekken Idrettslag** er eit idrettslag heimehøyrande i bygda Brekken i Røros kommune. Laget vart stifta i desember 1933 og driv med fotball og skiidrett. Tidlegare stod også handball på programmet. I 2020 hadde Brekken Idrettslag om lag 290 medlemer.

Brekken sitt fotballag spelar i heilraude drakter. I perioden 1971-85 deltok laget åtte gongar i noregsmeisterskapen i fotball. År 1978 vann Brekken med 3-1 over Neset Fotballklubb i 1. runde. I 2. runde fekk laget besøk av fyrstedivisjonslaget Molde FK, ein kamp som enda tap 1-2. Også i 1981 tok Brekken seg til 2. runde i noregmeisterskapen, då vart det tap 0-1 mot gjestande Rosenborg BK. Gjennom 1970-80-åra spelte Brekken IL jamnt i 4. divisjon.  

## Kjelder
*Bygdefolket.no
Levitskij

**Levitskij** eller **Levitsky** kan visa til:

* Fred Momotenko-Levitsky (f. 1970), russisk-nederlandsk komponist
* Rafail Levitskij (1847-1940), russisk kunstnar
* Sergej Levitskij (1819–1898), russisk  fotograf
* Stepan Levitskij (1876-1924), russisk sjakkspelar
Tacoma

**Tacoma** er ein mellomstor by Pierce County i delstaten Washington i USA. Byen, som har ikring 200&nbsp;000 ibuarar, ligg ved Puget Sound, 51 km sørvest om Seattle. Tacoma er handelssenter for eit omland med rundt 1 million menneske.

## Soge
Ved å kople jarnbanee frå midtre USA med sjøfarten mot Stillehavskysten, vart Tacoma eit senter for utanrikshandelen i den nordvestre delen av USA. Framleis er Tacoma største hamna i delstaten.

Til liks med dei fleste industribyane i USA gjekk det tilbake med Tacoma frå midt på 1900-talet, mykje grunna utflytting til forstadsområda. Siden 1990-åra har sentrum av Tacoma opplevd ein periode med fornying av bygningsmassen og aktiviteten.

Ålesund er venskapsby med Tacoma.

## Kjelder

**Denne artikkelen bygger på «[[:en:Tacoma, Washington|Tacoma, Washington]]» frå ,  den 19. juni 2021.*  

## Bakgrunnsstoff
*
Puget Sound

**Puget Sound** er ein fjord i staten Washington ved nordvestkysten av USA. Han er del av den langt større Salish Sea i Stillehavet, som dannar den amerikanske grensa mot Canada. Puget Sound har ei lengd på 160 km, og dermed ein av dei lengste fjordane i verda.

## Geografi

Puget Sound består av i alt fem basseng: Admiralty Inlet, Hood Canal, Whidbey Basin, Sentral Basin (eller Main Basin) og South Basin.  

## Transport
Hamnebyen Seattle er den største byen i delstaten Washington og ligg ved Elliott Bay, ei større bukt i Puget Sound. Blant anna derfor er det stor skipstrafikk på Puget Sound, med transport av både gods og passasjerar. Den lokale skipstrafikken går til mange små øyar og halvøyar i fjorden.

I alt tre bruer kryssar Puget Sound. Deception Pass Bridge i det aller nordlegaste av Whidbey Basin bind saman Fidalgo Island og Whidbey Island. Hood Canal Bridge bind saman Kitsap-halvøya med Olympic-halvøya. Tacoma Narrows Bridge bind saman byen Tacoma med Kitsap-halvøya i sør.

## Natur
Både Puget Sound og Lake Washington austom Seattle har eit rikt fugleliv. Her kan ein blant anna oppleva havørner (*seahawks*), som har gjeve namn til den amerikanske fotballklubben Seattle Seahawks. Det blir arrangert kvalsafari fleire stader i fjorden.

## Kjelder

**Denne artikkelen bygger på «[[:da:Puget Sound|Puget Sound]]» frå ,  den 19. juni 2021.*  

## Bakgrunnsstoff
Bodediagram

**Bodediagram** er ei grafisk framstilling av frekvensresponsen til eit lineært system, som ein forsterkar, filter, reguleringssystem, osb.. Det har fått namn etter Hendrik Wade Bode, som utvikla det på 1930-talet.

I eit bodediagram er frekvensaksen (abscissen) logaritmisk og det er 10-er-logaritmen som blir nytta: \log_{10}f, der f er frekvensen i Hertz. Alternativt kan ein nytta vinkelfrekvensen, i rad/s. 

Ordinaten til amplituderesponsen blir framstilt i dB, så i den øvste grafen er begge aksane logaritmiske. Ordinaten i faseresponsen blir framstilt lineært, i grader, så den nedste grafen er ein halvlogaritmisk (log-lin) graf. Når ein studerer til dømes filterrespoonsar er det vanleg å normalisera aksane, slik at knekkpunktet hamnar på 1 Hz, eller 1 rad/s, og det flate partiet av amplituderesponsen ligg på 0 dB.

Asymptotane gjer at det er lett å skissera eit bodediagram når ein kjenner orden til systemet. Amplituderesponsen til eit 1. ordens LP-filter fell asymptotisk med 20 db/dek, tilsvarande 6 dB/okt, og amplituderesponsen til eit 1. ordewns HP-filter stig med same veri. For 2. ordens filtere er fall/stignig 40 dB/dek (12 dB/okt), osv. Faseresponsen er som oftast ulineær, men asymptonane er likevel til hjelp ved plotting. Tidlegare var det vanleg å plotta bodediagrammet manuelt på log-lin-papir, men i dag nyttar ein programvare og får soleis meir nøyaktige grafar. 

Eit bodediagram er framstilt med to grafar av di frekvensresponsen er kompleks. Alternativt kan ein plotta dei reelle og dei imaginære verdiane som funksjon av frekvens, men som oftast vel ein å plotta eit bodediagram. 

## Refransar
Litomosoides sigmodontis

***Litomosoides sigmodontis*** er ein rundmakk i familien Onchocercidae som snyltar på gnagarar. Han vart fyrst funnen i bomullsrotta *[[Sigmodon hispidus]]* og har vorte nytta til forsking på immunforsvar. Han nyttar midden *[[Ornithonyssus bacoti]]* som smitteberar.

## Kjelder
NM i orientering 1998/langdistanse

**Noregsmeisterskapen i orientering 1998** i langdistanse vart avvikla laurdag 20. juni i Skien i Telemark. 

### Menn





### Kvinner





## Kjelder
**Sportsboken 98-99*. Chr. Schibsteds Forlag. 1998.
NM i orientering 1998

**Noregsmeisterskapen i orientering 1998** vart avvikla i tida 27. til 30. august i Stjørdal og Levanger. Menn og kvinner tevla i normal og kort løype, samt stafett.

## Menn
### Normal løype – 14 km





### Kort løype





### Stafett – 32,8 km





## Kvinner
### Normal løype – 9,1 km





### Kort løype





### Stafett – 18 km





## Kjelder
**Sportsboken 98-99*. Chr. Schibsteds Forlag. 1998.